संकटाच्या वेळी आलेली मदत राज्यांपर्यंत पोहोचली का? नसेल तर ती कुठे आहे? केंद्र सरकारकडे ही मदत पुढे पोहोचती करण्याची योजना वेळेवर तयार होती की नाही?

देशभरातली हॉस्पिटल्स मदतीसाठी विनवणी करत असताना परदेशातून आलेली मदत बरेच दिवस एअरपोर्टवरच पडून होती. 1 मे पर्यंत 300 टन वैद्यकीय पुरवठा घेऊन जवळपास 25 विमानं दिल्लीच्या आंतरराष्ट्रीय विमानतळावर उतरली होती. इमर्जन्सी मेडिकल सप्लायची पहिली खेप एप्रिलच्या शेवटाला दाखल झाली, पण त्यानंतर साधारण आठवडाभराने ही मदत पुढे निघाली असं विविध राज्य सरकारांनी सांगितलं.

भारत सरकारने बातम्यांचं खंडन करताना म्हटलं की हे काम 'सुसूत्र आणि पद्धतशीररीत्या' केलं जातंय आणि 'वस्तूंना फास्ट ट्रॅक पद्धतीने मार्ग मोकळा करण्यासाठी 24X7 काम सुरू आहे'

पण देशातल्या विविध राज्य सरकारांचे अधिकारी बीबीसीला म्हणाले की त्यांच्यापर्यंत ती मदत, त्या वस्तू पोहोचल्याच नाहीत.

मे च्या पहिल्या आठवड्यात केरळने कोव्हिड केसेसचा नवा उच्चांक गाठला. 4 मे रोजी केरळमध्ये 37,190 नवे रुग्ण समोर आले. पण बुधवारी रात्रीपर्यंत केरळला केंद्राकडून कोणतीही मदत प्राप्त झाली नव्हती असं राज्याचे आर... आणखी 4000 वर्णांसाठी लेख सुरू ठेवा:
ोग्य सचिव डॉ. राजन खोब्रागडे यांनी बीबीसीला सांगितलं.

केरळच्या मुख्यमंत्र्‍यांनी राज्याला परदेशातून आयात केलेल्या ऑक्सिजन साठ्यातून तातडीने मदत मिळावी असं पंतप्रधानांना आवाहन केलं. 'केरळमध्ये देशातील सर्वांत जास्त ॲक्टिव्ह रुग्ण असल्याने प्राधान्याने हा पुरठा व्हावा' असं त्यांनी पंतप्रधानांना लिहिलेल्या खुल्या पत्रात म्हटलं.

आलेली मदत चाललीय कुठे?

आरोग्य कर्मचारी सांगतात की हा पुरवठा कसा आणि कधी मिळेल याबद्दल केंद्र सरकारकडून जवळपास काहीच कळवण्यात आलेलं नाही.

देशातल्या काही बड्या खासगी रुग्णालयांचं प्रतिनिधित्व करणाऱ्या हेल्थकेअर फेडरेशन ऑफ इंडियाचे अध्यक्ष डॉ. हर्ष महाजन यांनी सांगितलं, "हा पुरवठा कुठे वितरित केला जातोय याबद्दल काहीच माहिती नाहीय. लोकांना काही माहितीच नाहीय. मी दोन तीन ठिकाणहून ही माहिती काढण्याचा प्रयत्न केला पण काही कळलं नाही."

मदतकार्यात सहभागी झालेल्या काही बिगर-सरकारी गटांनीही अशाप्रकारच्या माहितीच्या अभावाबद्दल नाराजी व्यक्त केली. ऑक्सफॅम इंडियाचे प्रोग्राम आणि ॲडव्होकसी विभागाचे संचालक पंकज आनंद म्हणतात, "ही मदत कुठे चाललीय याबद्दल कुणालाच काही कल्पना नाहीय. कोणता ट्रॅकर नाही, कुठली वेबसाईट नाही जिथे याची उत्तरं मिळू शकतील. "

पण फक्त राज्य सरकारं याबद्दल प्रश्न उपस्थित करत आहेत का? ज्या देशांनी भारताला मदत पाठवली आहे त्या देशांमध्येही त्या त्या सरकारांना त्यांनी पाठवलेली मदत योग्य ठिकाणी पोहोचते आहे की नाही याबद्दलच्या चौकशांना सामोरं जावं लागत आहे.

अमेरिकेने भारताला मोठी मदत पाठवली आहे. अमेरिकेच्या परराष्ट्र विभागाला जेव्हा पत्रकारांनी अमेरिकन करदात्यांच्या पैशातून दिलेली मदत कुठे पोहोचलीय याचा पाठपुरावा केला जातोय की नाही हे विचारलं तेव्हा त्यांच्या प्रवक्त्यांनी, "आपल्या भारतातील सहकाऱ्यांना मदत केली जातेय हे पाहण्यासाठी अमेरिकान कटिबद्ध आहे याची खात्री बाळगा" असं सांगितलं. 

युकेच्या फॉरेन, कॉमनवेल्थ आणि डेव्हलपमेंट ऑफिसला जेव्हा बीबीसीने युकेने पाठवलेली मदत भारतात कुठे कुठे पोहोचली आहे याबद्दल विचारणा केली तेव्हा त्यांनी सांगितलं, "युनायटेड किंग्डम भारतीय रेड क्रॉस आणि भारत सरकार बरोबर युकेने दिलेली वैद्यकीय साधनसामुग्री शक्य तितक्या परिणामकारकपणे पोहोचवली जाण्यासाठी काम करत आहे. वितरण प्रक्रिया आणि युकेने दिलेली मदत कुठे पोहोचवायची याबद्दलचे निर्णय भारत सरकारच्या अधीन...